**Tiszavasvári Város Önkormányzata**

**Képviselő-testületének**

**304/2018. (XI.22.) Kt. számú**

**határozata**

**A Tiszavasvári Polgárőr Egyesülettel kötött használati szerződés módosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület

1.1. a Tiszavasvári Polgárőr Egyesület Tiszavasvári, **Báthori u. 6.** sz. alatti önkormányzati ingatlan udvarában lévő gépkocsi-tárolóra fennálló használati jogát 2018. november 30. napjával megszünteti.

1.2. az 1.1. pontban szereplő gépkocsi-tárolót a Tiszavasvári Polgármesteri Hivatal használatába adja, a lefoglalt, illetve talált tárgyak tárolása céljából.

2. A Képviselő-testület a Tiszavasvári, **Vasvári P. u. 6.** sz. alatti, 1679/2/A/5 hrsz-ú – a Polgármesteri Hivatal által tárolóként használat – 19 m2 nagyságú gépkocsi-tárolót 2018. december 01. napjától határozatlan időtartamra a Tiszavasvári Polgárőr Egyesület ingyenes használatába adja gépkocsi tárolás céljából.

3. A Képviselő-testület felkéri a Polgármestert, hogy

3.1. tájékoztassa a Tiszavasvári Polgárőr Egyesület vezetőjét a Képviselő-testület döntéséről.

3.2. írja alá a Használati szerződés módosításáról szóló megállapodást a határozat 1. sz. mellékletében található tartalommal.

Határidő: 2018. november 30. Felelős:Szőke Zoltán polgármester

 **Szőke Zoltán Ostorháziné dr. Kórik Zsuzsanna**

 **polgármester jegyző**

## 304/2018.(XI.22.) Kt. sz. határozat melléklete

## HASZNÁLATI SZERZŐDÉST MÓDOSÍTÓ MEGÁLLAPODÁS

amely létrejött a Képviselő-testület 304/2018. (XI.22.)Kt. számú határozata alapján egyrészről

név: Tiszavasvári Város Önkormányzata

székhely: 4440 Tiszavasvári, Városháza tér 4.

képviseli: Szőke Zoltán polgármester

a továbbiakban: Használatba adó

másrészről a

név: Tiszavasvári Polgárőr Egyesület

székhely: 4440 Tiszavasvári, Báthori u. 6.

képviselő: Simon István elnök

a továbbiakban: Használatba vevő

között, a Tiszavasvári, Báthori u. 6. sz. alatti ingatlanon található nem lakás célú helyiségek használatára 2018.06.11. napján létrejött egységes szerkezetű Használati szerződés módosítása tárgyában az alábbiak szerint:

Előzmény

A Tiszavasvári, Báthori u. 6. sz. alatti önkormányzati ingatlan udvarában található 13,8 m2 nagyságú gépkocsi-tároló 2017.07.01. napjától határozatlan időtartamra a Használatba vevő ingyenes használatába lett adva, mely használati jogot a Képviselő-testület a 304/2018. (XI.22.) Kt. szám határozatában megszüntette tekintettel arra, hogy a Használatba adó a helyiséget más célra kívánja hasznosítani.

1. Az eredeti szerződés 1.2. pontja az alábbiak szerint módosul:

„1.2. A 4440 Tiszavasvári, Vasvári P. u. 6. sz. alatti, 1679/2/A/5 hrsz-ú – korábban a Tiszavasvári Polgármesteri Hivatal által tároló helyiségként használt - 19 m2 nagyságú gépkocsi-tároló (továbbiakban: garázs).

A garázs jelen szerződés 2. mellékletét képező alaprajzon sraffozással van jelölve.”

2. Az eredti szerződés 3. pontja az alábbiak szerint módosul:

„ 3. A szerződés időtartama:

A helyiség használat időtartama 2017. július 01. napjától, a tároló használat időtartama 2018. június 01. napjától, a garázs használat időtartama 2018. december 01. napjától határozatlan időre szól.”

3. Az eredeti szerződés egyéb feltételei változatlanok maradnak.

Tiszavasvári, 2018. ……..

 **Tiszavasvári Város Önkormányzata Tiszavasvári Polgárőr Egyesület**

 **Használatba adó Használatba vevő**

 **képv.: Szőke Zoltán polgármester képv.: Simon István elnök**